open-index/open-wikipedia-markdown huggingface dataset:
ব্লাইন্ড পারসন্স অ্যাসোসিয়েশান

ঊনবিংশ শতাব্দীর প্রথম দিকে ফ্রান্সের মহান বিজ্ঞানী মঁসিয়ে লুই ব্রেল স্পর্শ বর্ণমালা আবিষ্কার করে দৃষ্টিহীনদের অন্ধকারময় জীবনে জ্ঞানের আলো জ্বেলে দিয়েছিলেন। ভারতবর্ষেও সেই আলোর দীপ্তি এসে পৌছায় ঊনবিংশ শতাব্দীর শেষের দিকে। আর সেই আলোকে আলোকিত হয়ে এদেশের বুকে প্রথম প্রাতিষ্ঠানিক শিক্ষায় শিক্ষিত দৃষ্টিহীন, বঙ্গবাসী কলেজের দর্শন বিভাগের প্রধান অধ্যাপক প্রয়াত নগেন্দ্রনাথ সেনগুপ্ত ১৯৪৬ সালে তাঁর কয়েকজন সঙ্গীসাথীদের নিয়ে প্রতিষ্ঠা করেন ব্লাইন্ড পারসন্স অ্যাসোসিয়েশান। 

## তথ্যসূত্র

বিষয়শ্রেণী:অন্ধ ব্যক্তিদের নিয়ে সংস্থা
পরেশ বড়ুয়া

**পরেশ বড়ুয়া** হলেন একজন রাজনৈতিক কর্মী, গেরিলা নেতা এবং ভারতের আসাম রাজ্যের স্বাধীনতাকামী সংগঠন ইউনাইটেড লিবারেশন ফ্রন্ট অফ আসামের (উলফা) সামরিক শাখার প্রধান ও ভাইস চেয়ারম্যান। তিনি তার মিত্রদের কাছে পরেশ অসম নামেও পরিচিত। এছাড়াও তার আরো কয়েকটি ছদ্মনাম রয়েছে, কামরুজ্জামান খান, নুরুজ্জামান ও জামান ভাই। উলফা দীর্ঘদিন ধরেই ভারতের কাছ থেকে আসামের স্বাধীনতার জন্য সশস্ত্র সংগ্রাম চালিয়ে আসছে।

১৯৯১ সালে পরেশ ভারত থেকে বাংলাদেশে চলে আসেন এবং ৩০শে জানুয়ারি ২০১৪ সালে বাংলাদেশের একটি আদালতে তিনি দোষী সাবস্থ্য হন। বিচারে তাকে দশ ট্রাক অস্ত্র মামলায় মৃত্যুদন্ড দেওয়া হয়। বর্তমানে তিনি পলাতক রয়েছেন।

## প্রারম্ভিক জীবন ও পরিবার
পরেশ বড়ুয়া ১৯৫৭ সালে ভারতের আসামের জেরাইচাকলি ভারাইগাঁও গ্রামে জন্মগ্রহণ করেন। যুবক বয়সে তিনি ফুটবল খেলোয়াড় ছিলেন। প্রথমে তিনি ডিব্রুগড় জেলার জন্য ও পরবর্তীকালে ডিব্রুগড় বিশ্ববিদ্যালয়ের অধীনে ফুটবল খেলতেন। পরবর্তীতে তিনি রেলওয়েতে কাজ করা শুরু করেন এবং সেখানে ১৯৭৮ সাল থেকে ১৯৮২ সাল পর্যন্ত কাজ করেন। তিনি দিবরাগার রেলওয়ে ফুটবল টিমে ফুল-ব্যাকার হিসেবে খেলতেন। তিনি কিছু সময় দুলিয়াজানে ওয়েল ইন্ডিয়া লিমিটেডেও কাজ করেছেন। তিনি ববি ভূয়ান বড়ুয়ার সাথে বিবাহ বন্ধনে আবদ্ধ হন এবং তাদের দুটি সন্তান রয়েছে; তাহসিম খান ও আকাশ খান। অন্য একটি সূত্র অনুসারে তার বড় ছেলের নাম তাহসান অঙ্কুর খান সুনলে।

২০১০ সালের ডিসেম্বরে বড়ুয়া ইন্দু-এশিয়ান নিউজ সার্ভিসকে করা এক ই-মেইলে বলেন তার বড় ছেলেকে (১৯) বাংলাদেশে অপহরণ করে নিয়ে যাওয়া হয়েছে। তিনি আরো দাবি করেন, তার পরিবারের উপর চাপ সৃষ্টি করতে ও তাকে আত্মসমর্পণে বাধ্য করতেই তার ছেলেকে অপহরণ করা হয়েছে। পরবর্তীতে উলফার পক্ষ থেকে বলা হয়, পরেশ বড়ুয়ার ছেলেকে অপহরণকারীরা মারাত্বকভাবে পিটিয়ে আহত করেছে এবং তার পিতার অবস্থান, আয় ও বাণিজ্য সম্পর্কে তথ্য সংগ্রহের জন্য জিজ্ঞাসাবাদ করেছে কিন্তু কোন রকম সাহায্য না পেয়ে তাকে ছেড়ে দিয়েছে। সংস্থাটি পরবর্তীতে আরো বলে, বড়ুয়ার ছেলে তার অপহরণ সম্পর্কে আতঙ্কগ্রস্থ ছিল। ই-মেইলে বড়ুয়া আরো লিখেন,

টাইমস অফ আসাম দাবি করে, ভারতের গোয়েন্দা সংস্থাগুলো সম্ভবত সুনলের মাধ্যমে বড়ুয়ার অবস্থান শনাক্তের চেষ্টা করছে। পত্রিকা আরো দাবি করে ২০১২ সালের প্রথম দিকে গোয়েন্দা সংস্থাগুলো সুনলের কিছু আলোকচিত্র ধারণ করতে সমর্থ হয়। ভারতের কেন্দ্রীয় স্বরাষ্ট্র সচিব বড়ুয়ার পরিবারের প্রতি শক্ত মনোভাব প্রকাশ করেছে এবং তাদের উগ্র মনোভাবের কারণে তারা আর ভারতে ফিরতে পারবে না। পরেশ বড়ুয়ার একজন সহকারী বলেন, অরবিন্দ রাজখোয়া তার ও অনুপ চেটিয়ার পরিবারকে বাংলাদেশ থেকে ভারতে ফিরিয়ে আনতে বাংলাদেশে প্রতিনিধি পাঠিয়েছেন।

## তথ্যসূত্র

* "Come polls and all parties woo ULFA", *New Wind Press*, 14 January 2007
* "Paresh Baruah’s close aide Pranjit Saikia was another key of Indian Intelligence", *Times of Assam,* 30 May 2012

## বহিঃসংযোগ
* One of India's most-wanted dances in video, *[[NDTV]]*
* Paresh Barua's interview with Rediff, October 1997.

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উলফার সদস্য
বিষয়শ্রেণী:ডিব্রুগড় জেলার ব্যক্তি
বারা জেলা

**বারা জেলা** ( , হচ্ছে নেপালের মধ্যমাঞ্চল বিকাস ক্ষেত্রের নারায়ণী অঞ্চলের একটি জেলা। কালাইয়া হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা ৫৫৯,১৩৫ জন।

## ভৌগোলিক উপাত্ত

## জনসংখ্যার উপাত্ত

## ইতিহাস

## প্রশাসনিক অঞ্চলসমূহ

## বিখ্যাত ব্যক্তিত্ব

## শিক্ষা প্রতিষ্ঠানসমূহ

## আরো দেখুন
* নেপালের বিকাস ক্ষেত্রগুলি
* নেপালের অঞ্চলসমূহের তালিকা

## তথ্যসূত্র

*
বিষয়শ্রেণী:নেপালের জেলা
বিষয়শ্রেণী:মধেশ প্রদেশের জেলা
চিতবন জেলা

**চিতবন জেলা** ( , হচ্ছে নেপালের বাগমতি প্রদেশর পশ্চিমাংশের একটি জেলা। ভরতপুর হচ্ছে এই জেলার সদরদপ্তর। এই জেলার আয়তন ।। ২০১১ সালের আদমশুমারি অনুসারে এজেলার লোকসংখ্যা হচ্ছে ৫৭৯,৯৮৪ জন (২৭৯,০৮৭ জন পুরুষ এবং ৩০০,৮৯৭ জন নারী)।

## ভূগোল
চিতবনে বিভিন্ন ধরনের বন্যজীবন রয়েছে।  
এখানে গণ্ডার, বাঘ, ভালুক, নীল গরু, কুম্ভীর, পাইথন, চিতা অন্যান্য প্রজাতির বন্যজীবন পাওয়া যায়। চিতবন জাতীয় নিকুঞ্জ চিতবর একটি ভাল এবং আকর্ষণীয় পর্যটন কেন্দ্র।

## জনসংখ্যার উপাত্ত

## ইতিহাস

## প্রশাসনিক অঞ্চলসমূহ

## বিখ্যাত ব্যক্তিত্ব

## শিক্ষা প্রতিষ্ঠানসমূহ

## আরো দেখুন
* নেপালের বিকাস ক্ষেত্রগুলি
* নেপালের অঞ্চলসমূহের তালিকা

## তথ্যসূত্র

*
বিষয়শ্রেণী:নেপালের জেলা
বিষয়শ্রেণী:বাগমতী প্রদেশের জেলা
কালুরঘাট সেতু

**কালুরঘাট সেতু** কর্ণফুলী নদীর উপর প্রতিষ্ঠিত। প্রাগৈতিহাসিক যুগ হতে নদী পারাপারের জন্য স্থানটি **কালুর ঘাট** নামে নদী পারাপারে ভূমিকা রেখে আসলেও ১৯৩০ সালে ব্রিটিশ শাসনামলে এ রেল সেতুটি নির্মিত হয়। স্থানীয় ভাবে কালুরঘাট সেতুটি **কালুরঘাটের পোল** নামে বহুল পরিচিত। সেতুটির বয়স বর্তমানে ৯০ বছরেরও বেশি। অনেক বছর আগেই (২০০১ সালে) এই সেতুটিকে ঝুঁকিপূর্ণ ঘোষণা করা হয়েছে।  ২০১১ সালেও বুয়েটের একদল গবেষক আরেকবার ঝুঁকিপূর্ণ ঘোষণা করেছিলেন।

## অবস্থান
বাংলাদেশের বাণিজ্যিক রাজধানী চট্টগ্রামের গোড়াপত্তনকারী কর্ণফুলী নদীর মোহনা হতে ৭/৮ মাইল উজানে কালুরঘাট নামক স্থানে এটি তৈরী হয়। যা স্থানিক বিবেচনায় চট্টগ্রাম শহর হতে দক্ষিণাংশে অবস্থিত।

## গুরুত্ব
এটি কর্ণফুলী নদীর দ্বারা দ্বিখন্ডিত বৃহত্তর চট্টগ্রাম জেলাকে উত্তর ও দক্ষিণাংশে সংযুক্ত করে। তিরানব্বই বছরের পুরাতন এ সেতুটি দক্ষিণাংশের একমাত্র সংযোগ মাধ্যম ছিল, এক দশক পূর্বে শাহ আমানত কর্ণফুলী সেতুর উদ্বোধনের পূর্ব পর্যন্ত। তাই একে দক্ষিণ চট্টগ্রামের প্রবেশদ্বারও বলা হয়।

## মুক্তিযুদ্ধে ভূমিকা
যদিও বাংলাদেশের মুক্তিযুদ্ধে ঐতিহাসিক ভূমিকা রাখা কালুরঘাট বেতার কেন্দ্রটি বহদ্দারহাট নামক স্থান সংলগ্ন এলাকায় অবস্থিত কিন্তু কালুরঘাটের দেশ ব্যাপী পরিচিতির সুবাদে এ কেন্দ্রটিও কালুরঘাট বেতার কেন্দ্র নামে প্রতিষ্ঠিত হয়। মুক্তিযুদ্ধের দীর্ঘ নয় মাসে কালুরঘাট সেতুর পশ্চিম ও উত্তর পাড়ের দখল নিয়ে হানাদার বাহিনীর সাথে মুক্তি বাহিনীর যুদ্ধের ইতিহাস চিরস্মরণীয়। 

## স্থাপত্য ইতিহাস
১৯১৪ সালে প্রথম বিশ্বযুদ্ধে বার্মা ফ্রন্টের সৈন্য পরিচালনা করার জন্য কর্ণফুলী নদীতে সেতু নির্মাণের প্রয়োজনীয়তা দেখা যায়। ফলে ১৯৩০ সালে ব্রুনিক এন্ড কোম্পানী সেতু বিল্ডার্স হাওড়া নামক একটি সেতু নির্মাণকারী প্রতিষ্ঠান সেতুটি নির্মাণ করে। মূলত: ট্রেন চলাচলের জন্য ৭শ গজ লম্বা সেতুটি সে বছর ৪ জুন উদ্বোধন করা হয়। পরে দ্বিতীয় বিশ্বযুদ্ধে পুনরায় বার্মা ফ্রন্টের যুদ্ধে মোটরযান চলাচলের জন্য ডেক বসানো হয়। দেশ বিভাগের পর ডেক তুলে ফেলা হয়। পরে ১৯৫৮ সালে সব রকম যানবাহন চলাচল যোগ্য করে সেতুটির বর্তমান রূপ দেওয়া হয়। ব্রিটিশ আমলে নির্মিত সেতুটির রয়েছে ২টি এব্যাটমেট, ৬টি ব্রিক পিলার, ১২টি স্টীলপিলার ও ১৯টি স্প্যান। এটি ২৩৯ মিটার দীর্ঘ।

## চিত্রশালা

Kalurghat Bridge 4.jpg
Kalurghat Bridge 20180822 195809.jpg
Kalurghat Bridge 2.jpg
Karnaphully Bridge Old.jpg
Night View of Kalurghat Bridge.jpg


## তথ্যসূত্র

## আরও দেখুন
* বাংলাদেশের স্বাধীনতা যুদ্ধের কালপঞ্জি
* কালুরঘাট
* কালুরঘাট বেতার কেন্দ্র

## বহিঃসংযোগ

* 

বিষয়শ্রেণী:চট্টগ্রামের সেতু
বিষয়শ্রেণী:১৯৩০-এ প্রতিষ্ঠিত
বিষয়শ্রেণী:বাংলাদেশের সড়ক সেতু
বিষয়শ্রেণী:বাংলাদেশের রেল সেতু
ইডেন পার্ক

**ইডেন পার্ক** (*ইডেনের বাগান*) নিউজিল্যান্ডের বিখ্যাত ও সর্ববৃহৎ আন্তর্জাতিকমানের ক্রিকেট স্টেডিয়াম। নিউজিল্যান্ডের সর্ববৃহৎ শহর অকল্যান্ডের মধ্যবর্তী এলাকা থেকে তিন কিলোমিটার দক্ষিণ-পূর্বাংশের সিবিডি এলাকায় এ স্টেডিয়ামের অবস্থান। সমৃদ্ধ ক্রীড়া ও সামাজিক ইতিহাসে ইডেন পার্কের সুনাম রয়েছে। এদেশের যে-কোন স্টেডিয়ামের তুলনায় এখানে অধিক খেলা অনুষ্ঠিত হয়েছে ও এর আন্তর্জাতিক পরিচিতি ঘটেছে। মূলতঃ শীতকালে রাগবি ইউনিয়ন খেলার জন্য স্টেডিয়ামটির নির্মাণ কাজ শুরু হয় ও গ্রীষ্মকালে ক্রিকেট খেলা অনুষ্ঠিত হয়। সাম্প্রতিককালে রাগবি লীগ এবং ফুটবল খেলাও এ স্টেডিয়ামে অনুষ্ঠিত হচ্ছে। বিশ্বের একমাত্র স্টেডিয়াম হিসেবে এখানে একাধিকবার রাগবি বিশ্বকাপের ফাইনাল খেলা অনুষ্ঠিত হয়েছে। অস্ট্রেলিয়া এবং নিউজিল্যান্ডে যৌথভাবে অনুষ্ঠিতব্য ২০১৫ সালের ক্রিকেট বিশ্বকাপের অন্যতম মাঠ হিসেবে এ স্টেডিয়ামকে নির্বাচিত করা হয়েছে।

## ইতিহাস
১৯০০ সালে ক্রীড়াস্থল হিসেবে ইডেন পার্কের অভিষেক ঘটে। শুরুতে এটি ব্যবহার অণুপযোগী হলে পরবর্তীতে ১৯১৪ সালে এ মাঠে পানি নিষ্কাশনের ব্যবস্থা করা হয়। শুরুতেই ব্যাপকভাবে ক্রিকেট খেলায় ব্যবহার করা হয়। ঐসময় এটি কিংসল্যান্ড ক্রিকেট মাঠ হিসেবে পরিচিত ছিল। ইডেন ক্রিকেট ক্লাবের সাথে একীভূত হয়ে এটি ইডেন ক্রিকেট মাঠ নামাঙ্কিত হয়। ১৮৮৩ সালে প্রতিষ্ঠিত অকল্যান্ড ক্রিকেট সংস্থা স্টেডিয়ামের দায়িত্ব নেয়ার পর ১৯১২ সালের মধ্যে এটি ইডেন পার্ক নামে সর্বসমক্ষে পরিচিত পায়। এরপর থেকে অদ্যাবধি অকল্যান্ড ক্রিকেটের নিজস্ব মাঠ হিসেবে ব্যবহতসহ আন্তর্জাতিক পর্যায়ের অনেক টেস্ট, একদিনের আন্তর্জাতিক এবং টুয়েন্টি২০ ক্রিকেট খেলার আয়োজন করে আসছে।

১৯১৩ সালে অকল্যান্ড ক্রিকেট সংস্থার সাথে চুক্তিবদ্ধ হয়ে রাগবি খেলা এ মাঠে অনুষ্ঠিত হয়। অকল্যান্ড রাগবি দল ২১ বছর মেয়াদে শীতকালে ব্যবহারের জন্য এ মাঠকে ব্যবহার করে। রাগবি ও ক্রিকেটের পাশাপাশি মাঝে-মধ্যেই ফুটবল, আন্তর্জাতিক হকি খেলাসহ ১৯৫০ সালে ব্রিটিশ এম্পায়ার গেমস প্রতিযোগিতাও ইডেন পার্কে অনুষ্ঠিত হয়েছে। ২০১৩ সালে নিউজিল্যান্ড ওয়ারিয়র্স ঘোষণা করে যে, ইডেন পার্কে ২০১৪ সালের এনআরএল মৌসুমের তিনটি খেলা অনুষ্ঠিত হবে।

আন্তর্জাতিক অঙ্গনের অন্যতম পুরনো মাঠ হলেও এটি বেশ আধুনিক স্টেডিয়াম। যদিও আকারে এটি বেশ ছোট।

## একদিবসীয় কীর্তি
এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।

### ২০১৪ ভারত - নিউজিলান্ড টাই
মার্টিন গাপটিল এর দুরন্ত শতরানে ৩১৫ টার্গেট পায় ভারত। জবাবে ধোনি , অশ্বিন ও জাদেজার ব্যাটিং সত্বেও কোরে অ্যান্ডারসন-এর বোলিং এ ভারত ৩১৪ রান করে ম্যাচটি টাই করে।

## টি২০ আন্তর্জাতিক কীর্তি

একমাত্র ভারতীয় হিসেবে রোহিত শর্মা অর্ধশত রান করেন।

## তথ্যসূত্র

## আরও দেখুন
* স্টেডিয়াম
* নিউজিল্যান্ড জাতীয় ক্রিকেট দল
* ২০১৪ কমনওয়েলথ গেমস
* শের-ই-বাংলা ক্রিকেট স্টেডিয়াম
* ২০১৩-১৪ ভারত ক্রিকেট দলের নিউজিল্যান্ড সফর
* টেস্ট ক্রিকেট মাঠের তালিকা
* একদিনের আন্তর্জাতিক ক্রিকেট মাঠের তালিকা

## বহিঃসংযোগ

* Eden Park website
* CricInfo
* All Blacks.com
* Redevelopment Plans

|-

বিষয়শ্রেণী:অকল্যান্ডের ক্রীড়াস্থল
বিষয়শ্রেণী:নিউজিল্যান্ডের টেস্ট ক্রিকেট মাঠ
বিষয়শ্রেণী:কমনওয়েলথ গেমসের স্টেডিয়াম
বিষয়শ্রেণী:নিউজিল্যান্ডের ক্রিকেট মাঠ
বিষয়শ্রেণী:অকল্যান্ডভিত্তিক ক্রিকেট
বিষয়শ্রেণী:১৯৯২ ক্রিকেট বিশ্বকাপের স্টেডিয়াম
বিষয়শ্রেণী:২০১৫ ক্রিকেট বিশ্বকাপের স্টেডিয়াম
বিষয়শ্রেণী:১৯০০-এ নিউজিল্যান্ডে প্রতিষ্ঠিত
স্মরণ ঘোষাল

*স্মরণ ঘোষাল*' যিনি সত্যজিত রায়ের বিশ্ববিখ্যাত অপু-ত্রয়ীর **[[অপরাজিত (চলচ্চিত্র)|অপরাজিত]]** চলচ্চিত্রে কিশোর অপুর ভূমিকায় অভিনয় করেছিলেন।

## অভিনয় জীবন
অপরাজিত চলচ্চিত্রে অসামান্য অভিনয়ের পর সত্যজিত রবীন্দ্রনাথ ঠাকুর তথ্যচিত্রেও কিশোর রবির ভূমিকায় অভিনয় করান। তবে অভিনেতা হিসাবে এই দুটি মাত্র চলচ্চিত্রে স্মরণবাবু অভিনয় করেন।

## ব্যক্তি জীবন
কলকাতার এক সম্ভ্রান্ত পরিবারে জন্ম। তার মামা হলেন বিখ্যাত চিত্রকর চিত্তপ্রসাদ ভট্টাচার্য্য। তাঁর খুড়তুতো দাদা ছিলেন চট্টগ্রাম অস্ত্রাগার লুন্ঠনকারী শহিদ জীবন ঘোষাল। স্মরণবাবু জীবিকা হিসাবে পর্যটনের ব্যবসায় যুক্ত ছিলেন এবং ১০নম্বর মেহের আলি রোডের নিজগৃহ থেকেই তিনি এই ব্যবসা চালাতেন। তিনি ছিলেন পরিবেশ ও বন্যপ্রাণী কর্মী। দক্ষিণ কলকাতা রাইফেল ক্লাবের কোযাধ্যক্ষ হিসাবে কলকাতায় খেলা হিসাবে রাইফেল শুটিং-এর উল্লেখযোগ্য পৃষ্ঠপোষক ছিলেন। ১০ই জুলাই ২০০৮ সালে মৃত্যুকালে তার বয়স হয়েছিল ৬৪বছর।

## তথ্যসূত্র

বিষয়শ্রেণী:বাঙালি অভিনেতা
বিষয়শ্রেণী:ভারতীয় অভিনেতা
বিষয়শ্রেণী:পশ্চিমবঙ্গের অভিনেতা
কাস্কী জেলা

**কাস্কী জেলা** ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। পোখরা হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা ৩৮০,৫২৭ জন।

## ইতিহাস
এটা বিশ্বাস করা হয় যে কাস্কিতে মানব বসতি প্রাক-ঐতিহাসিক কাল থেকেই ছিল। অনেক ইতিহাসবিদ কাস্কিকে উল্লেখ করেছেন কাশ্যপ ঋষি শব্দ থেকে উদ্ভূত। উপত্যকার অভ্যন্তরে  সভ্যতার সূচনা খাস শাসকদের দিয়ে হয়েছিল।

## জনসংখ্যার উপাত্ত
২০১১ সালের নেপাল শুমারি অনুসারে কাসকি জেলার জনসংখ্যা হল ৪৯২,০৯৮ জন।

## খেলাধুলা
জেলা ক্রীড়া কমিটি সূত্রে জানা গেছে, কাস্কি জেলার প্রায় ৪১৭ রোপানী আয়তনের পোখরা রঙ্গশালা নামে একটি স্টেডিয়াম রয়েছে যেখানে ২১,০০০ দর্শকের ধারণক্ষমতা রয়েছে।

## প্রশাসনিক অঞ্চলসমূহ
জেলাটি একটি মহানগর শহর এবং চারটি গ্রামীণ পৌরসভা নিয়ে গঠিত। এগুলি নিম্নরূপ:
* পোখরা মহানগর শহর 
* অন্নপূর্ণা গ্রামীণ পৌরসভা
* মাছাপুচ্ছরে গ্রামীণ পৌরসভা
* মাডি গ্রামীণ পৌরসভা
* রূপা গ্রামীণ পৌরসভা

## রাজনীতি

সকল শাসন এবং এই জেলার উন্নয়ন প্রধানত জেলা উন্নয়ন কমিটি, কাস্কী দ্বারা পরিচালিত হয়।

## পর্যটন
* ফেওয়া হ্রদ নেপালের দ্বিতীয় বৃহত্তম হ্রদ। নেপালের গণ্ডকী অঞ্চলের বৃহত্তম হ্রদ এটি। সমুদ্রপৃষ্ঠ থেকে ৭৪২ মিটার উচ্চতায় ফেওয়া হ্রদের অবস্থান। ফেওয়া হ্রদের আকার ৫.২৩ বর্গকিলোমিটার (২ বর্গমাইল)। এর গড় গভীরতা ৮.৬ মিটার (২৮ ফুট) এবং সর্বোচ্চ গভীরতা ২৪ মিটার (৭৯ ফুট)।
* সুন্দর অন্নপূর্ণা পর্বতশ্রেণী সহজে কাস্কী জেলার প্রায় সব জায়গা থেকে দেখা যায় এবং এর মনাঙ এবং ম্যাগদী জেলার সীমান্তে এই পর্বতশ্রেণী অবস্থিত।
* বেগনাস হ্রদ নেপালের কাস্কী জেলার লেখনাথ পৌরসভার একটি স্বচ্ছপানির হ্রদ যা পোখরা উপত্যকার দক্ষিণ-পূর্ব অংশে অবস্থিত। ফেওয়া হ্রদ-এর পর, পোখরা উপত্যকার আটটি হ্রদের মধ্যে এটি দ্বিতীয় বৃহত্তম হ্রদ।

## শিক্ষা প্রতিষ্ঠানসমূহ
* পোখরা বিশ্ববিদ্যালয়, ১৯৯৭ সালে নেপালের পঞ্চম বিশ্ববিদ্যালয় হিসাবে প্রতিষ্ঠিত হয়েছিল।

## আরো দেখুন
* নেপালের বিকাস ক্ষেত্রগুলি
* নেপালের অঞ্চলসমূহের তালিকা


Birethanti-Hille-16-Bhurungdi Khola-Felder-2013-gje.jpg
Ulleri-50-Meera Guest House-2013-gje.jpg
Ulleri-Ghorepani-18-Rhododendron-2013-gje.jpg
Ghandruk-Jhinudanda-04-Terrassen-Abstieg-2013-gje.jpg
Jhinudanda-08-Tibet Guest House-2013-gje.jpg
Jhinudanda-Landruk-16-Modi Khola-Bruecke-2013-gje.jpg
Landruk-Dhampus-06-Menschen vorm Haus-2013-gje.jpg
Dhampus-Phedi-04-Haus-Machhapuchhre-2013-gje.jpg


## তথ্যসূত্র

*
বিষয়শ্রেণী:নেপালের জেলা
বিষয়শ্রেণী:গণ্ডকী প্রদেশের জেলা
বিষয়শ্রেণী:গণ্ডকী প্রদেশ
আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা

200px|থাম্ব|সাকিব আল হাসান আন্তর্জাতিক ক্রিকেটে বাংলাদেশের সর্বোচ্চ উইকেট সংগ্রাহক।|alt=সাকিব আল হাসান ক্যামেরার দিকে তাকিয়ে আছে

ক্রিকেটে পাঁচ-উইকেট লাভ বলতে বুঝায় একজন বোলার কর্তৃক একটি ইনিংসে পাঁচ বা তার বেশি উইকেট নেওয়া। এটিকে একটি উল্লেখযোগ্য কৃতিত্ব হিসাবে গণ্য করা হয় এবং এই পর্যন্ত ৪৫ জন খেলোয়াড় তাদের ক্রিকেট ক্যারিয়ারের আন্তর্জাতিক পর্যায়ে ১৫ বার পাঁচ বা তার বেশি উইকেট নিয়েছেন। বাংলাদেশী বোলার সাকিব আল হাসান যিনি একজন স্লো বামহাতি অর্থোডক্স স্পিনার, বাংলাদেশের হয়ে জুন ২০১৯ সাল পর্যন্ত ২১ বার পাঁচ উইকেট নেওয়ার কৃতিত্ব লাভ করেছেন। যার মধ্যে ১৮টি টেস্টে, ২টি ওডিআই ক্রিকেট ও ১টি টি২০আই ক্রিকেটে নিয়েছেন। আন্তর্জাতিক ক্রিকেটে সকল ফরম্যাটে ২৫টি পাঁচ-উইকেট শিকারের মাধ্যমে, তিনি সর্বকালের মোট তালিকায় ১৫ তম স্থানে আছেন এবং তার দেশের খেলোয়াড়ের মধ্যে প্রথমে আছেন। এছাড়া তিনি স্যার রিচার্ড হ্যাডলির পর টেস্ট ইতিহাসের দ্বিতীয় ক্রিকেটার হিসেবে একাধিক ম্যাচে একইসাথে ১০ উইকেট ও অর্ধশতক করেন।

সাকিব আল হাসানের টেস্ট অভিষেক হয় ভারতের বিপক্ষে চট্টগ্রামে। এর দেড় বছর পর অক্টোবর ২০০৮ সালে চট্টগ্রামেই নিউজিলান্ডের বিপক্ষে টেস্টে প্রথম পাঁচ বা তার বেশি উইকেট নেন। তিনি প্রথম ইনিংসে ২৫.৫ ওভার বল করে ৩৬ রানের বিনিময়ে ৭ উইকেট নেয়। যেটি এখন পর্যন্ত তার ক্যারিয়ারের সেরা বোলিং। একই বছর তিনি পরের ৩ টেস্টে পর পর ৩ বার পাঁচ উইকেট নিয়ে বছর শেষ করেন; যার ২টি দক্ষিণ আফ্রিকা ও ১টি শ্রীলঙ্কার বিপক্ষে। ২০১৪ সালে জিম্বাবুয়ের বিপক্ষে ২য় টেস্টে টেস্ট ক্রিকেট ইতিহাসের তৃতীয় ক্রিকেটার হিসাবে এক ম্যাচে সেঞ্চুরি ও ১০ উইকেট লাভ করেন। টেস্ট ক্রিকেটে, তিনি চতুর্থ বোলার হিসেবে সকল টেস্ট খেলুড়ে দেশের বিপক্ষে পাঁচ উইকেট লাভ করেছেন। তার ১৭টি পাঁচ উইকেটে লাভের মধ্যে ৩টি এসেছে জিম্বাবুয়ের বিপক্ষে। এছাড়া অস্ট্রেলিয়া, শ্রীলঙ্কা, ওয়েস্ট ইন্ডিজ, দক্ষিণ আফ্রিকা, নিউজিল্যান্ড ও ইংল্যান্ডের বিপক্ষে দুইবার করে পাঁচ উইকেট লাভ করেছেন।

অপরদিকে একদিনের আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। মে ২০০৭ সালে টেস্টে অভিষেক হওয়ার এক বছর আগে ২০০৬ সালে জিম্বাবুয়ের বিপক্ষে একদিনের আন্তর্জাতিক ক্রিকেটে অভিষেক হয় তার। এর ৯ বছর পর ২০১৫ সালে জিম্বাবুয়ের বিপক্ষেই প্রথমবারের মত পাঁচ-উইকেট লাভ করেন। তিনি ৪৭ রানের বিনিময়ে পাঁচ উইকেট নেন এবং তার দল সেই ম্যাচ ১৪৫ রানে বিজয়ী হয়। পুনরায় ২০১৯ ক্রিকেট বিশ্বকাপে আফগানিস্তানের বিপক্ষে ২৯ রানে ৫ উইকেট শিকার করে জয়ের মুখ দেখিয়ে কৃতিত্ব লাভ করেন।

একদিনের আন্তর্জাতিক ক্রিকেটের মত টুয়েন্টি২০ আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। ২০০৬ সালের নভেম্বরে জিম্বাবুয়ের বিপক্ষে তার টুয়েন্টি২০ আন্তর্জাতিক ক্রিকেট অভিষেক হয়। এর একযুগ পর ২০ ডিসেম্বর ২০১৮ সালে ওয়েস্ট ইন্ডিজ বিপক্ষে আন্তর্জাতিক টুয়েন্টি২০ খেলায় প্রথমবারের মত পাঁচ-উইকেট লাভ করেন।

## নির্দেশিকা
[থাম্ব|সাকিব আল হাসান তার ২১টি পাঁচ-উইকেট লাভের মধ্যে ৯টি [শের-ই-বাংলা জাতীয় ক্রিকেট স্টেডিয়াম, মিরপুরে নেন।|alt=শের-ই-বাংলা জাতীয় ক্রিকেট স্টেডিয়াম]]

## টেস্ট

## একদিনের আন্তর্জাতিক

## টুয়েন্টি২০ আন্তর্জাতিক

## টীকা

## তথ্যসূত্র
;সাধারণ

* 

 
; নির্দিষ্ট

বিষয়শ্রেণী:ক্রিকেট সম্পর্কিত তালিকা
বিষয়শ্রেণী:বাংলাদেশী ক্রিকেটারদের তালিকা
বিষয়শ্রেণী:আন্তর্জাতিক ক্রিকেটে পাঁচ-উইকেট লাভকারী খেলোয়াড়দের তালিকা
বিষয়শ্রেণী:বাংলাদেশ ক্রিকেট রেকর্ড ও পরিসংখ্যানের তালিকা
ইসাবেল এর্বার্হাডথ

**ইসাবেল এর্বার্হাডথ** () (১৭ ফেব্রুয়রী ১৮৭৭- ২১ অক্টোবর ১৯০৪) ছিলেন অনুসন্ধানী নারী এবং লেখক। তিনি আফ্রিকার উত্তরাঞ্চলে বসবাস ও ব্যাপক ভ্রমণ করেছেন। তার সামসময়িক কালে, তিনি ছিলেন একজন স্বাধীনচেতা ব্যক্তিত্ব।  যিনি তার নিজ মতাদর্শের জন্য ইউরোপের প্রচলিত আচারধর্মকে ত্যাগ করেছিলেন। আর তার আদর্শটি ছিল ইসলাম। তিনি মাত্র ২৭ বছর বয়সে মরুভূমিতে একটি জ্বলোচ্ছাসে মারা যান। যেটুকু তথ্য প্রমাণ পাওয়া যায়, তাতে বলা হয় তিনিই ছিলেন পশ্চিমা বংশদ্ভূত প্রথম সুফি অনুসারী। 

## বাল্যকাল ও পারিবারিক পটভূমি
ইসাবেল এর্বার্হাডথ সুইজারল্যান্ডের  জেনেভায়  জন্ম গ্রহণ করেন । তার মা ন্যাথাইলি ময়েডার () (née Eberhardt) ছিলেন রুশ বংশোতভূত জার্মান    এবং বাবা আলেকজান্ডার ট্রপমস্কি () ছিলেন একজন আমেরিকান।

তার জার্মান মায়ের বিয়ে হয়েছিল বিপত্নিক জেনারেল পাভেল ডি মোয়ের্ডের সাথে।  যিনি হৃদরোগে  আক্রান্ত হয়ে মারা যান। স্বামীর মারা যাওয়ার খবরে তিনি সুইজারল্যান্ডেই থেকে যাবার সিদ্ধান্ত গ্রহণ করেন। সেখানেই চার বছর পর ইসাবেল এর্বার্হাডথ জন্ম নেন। অসচেতন জীবনযাপনের কারণে, সৃষ্ট পারিবারিক জটিলতার জন্য দায়ী বাবাকে তিনি অপছন্দ করতেন।

এসকল বৈরীতায়, চাপা জেদে, তিনি হয়ে উঠেছিলেন উচ্চশিক্ষিত। তিনি ফরাসি ভাষায় ছিলেন দক্ষ। তাছাড়াও রুশ, জার্মান এবং ইতালীয় ভাষায় কথা বলতে পারতেন। তিনি ল্যাতিন ও গ্রিক ভাষায় বিদ্যার্জন করেন। তার বাবার সহযোগিতায় তিনি শাস্ত্রীয় আরবি ভাষা এবং কোরআন পড়তে শিখেন। পরবর্তীতে তিনি আরবী ভাষাও পারদর্শী হয়ে উঠেন। ছোটবেলা হতেই তিনি ছেলেদের পোশাক পরতে অভ্যস্ত ছিলেন, যা তাকে যখন-তখন, যত্র-তত্র ঘুরে বেড়ানোয় বাড়তি স্বাধীনতা যোগাতো।

## তথ্যসূত্র

বিষয়শ্রেণী:১৮৭৭-এ জন্ম
বিষয়শ্রেণী:১৯০৪-এ মৃত্যু
বিষয়শ্রেণী:ইসলামে ধর্মান্তরিত
বিষয়শ্রেণী:সুইজারল্যান্ডের সুফিবাদী
বিষয়শ্রেণী:মুসলিম লেখক
বিষয়শ্রেণী:পাশ্চাত্য ছুফি ধারা
বিষয়শ্রেণী:সুইজারল্যান্ডীয় পরিব্রাজক
বিষয়শ্রেণী:নারী অভিযাত্রী
বিষয়শ্রেণী:জেনেভার ব্যক্তি
বিষয়শ্রেণী:সুইস মুসলিম
ডেল্টা লাইফ ইন্স্যুরেন্স কোম্পানি লিমিটেড ভবন

**ডেল্টা লাইফ ইন্স্যুরেন্স কোম্পানি লিমিটেড ভবন** বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল গুলশানে অবস্থিত। এটির উচ্চতা ৮০ মিটার (২৬২&nbsp;ফুট) এবং এটি মোট ২৫টি তলা নিয়ে গঠিত। এটি ডেল্টা লাইফ ইন্স্যুরেন্স কোম্পানি লিমিটেড, দেশের প্রিমিয়ার আর্থিক প্রতিষ্ঠানের প্রধান কার্যালয়। এটি বাংলাদেশের আকাশচুম্বী ভবনগুলোর মধ্যে অন্যতম।

## আরও দেখুন
* ঢাকার উচ্চতম ভবনসমূহের তালিকা

## তথ্যসূত্র
* http://www.emporis.com/building/deltalifeinsurancecompanylimitedbuilding-dhaka-bangladesh

বিষয়শ্রেণী:বাংলাদেশের ব্যবসায় প্রতিষ্ঠান
বিষয়শ্রেণী:ঢাকার ভবন ও স্থাপনা
লমজুঙ জেলা

**লমজুঙ জেলা** ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। বেশিশহর হচ্ছে এই জেলার সদরদপ্তর। এই জেলার আয়তন ॥ ২০০১ সালের আদমশুমারি অনুসারে এ জেলার লোকসংখ্যা ১৭৭,১৪৯ জন। লমজুঙ মূলত কৃষিভিত্তিক গ্রাম নিয়ে গঠিত।

## ভৌগোলিক উপাত্ত

## জনসংখ্যার উপাত্ত

## ইতিহাস

## প্রশাসনিক অঞ্চলসমূহ

## বিখ্যাত ব্যক্তিত্ব

## শিক্ষা প্রতিষ্ঠানসমূহ

## আরো দেখুন
* নেপালের বিকাস ক্ষেত্রগুলি
* নেপালের অঞ্চলসমূহের তালিকা

## তথ্যসূত্র

*
বিষয়শ্রেণী:নেপালের জেলা
বিষয়শ্রেণী:গণ্ডকী প্রদেশের জেলা
কৌশিকী চক্রবর্তী

**কৌশিকী চক্রবর্তী** (জন্ম: ২৪ অক্টোবর ১৯৮০) একজন বিখ্যাত ভারতীয় ক্লাসিকাল সঙ্গীত শিল্পী।

## শৈশব
চক্রবর্তী ভারতের কলকাতায় ১৯৮০ সালে জন্মগ্রহণ করেন। তিনি চন্দনা চক্রবর্তী এবং বিখ্যাত ভারতীয় ক্লাসিকাল সঙ্গীত শিল্পী অজয় চক্রবর্তীর কন্যা। সাত বছর বয়সে তিনি পণ্ডিত জ্ঞানপ্রকাশ ঘোষ এর সঙ্গীত শিক্ষা প্রতিষ্ঠানে গান শিখেন এবং পরবর্তীতে আইটিসি সঙ্গীত গবেষণা একাডেমীতে গান শিখেন।
তিনি তার স্কুলজীবন শেষ করেন কলকাতার পাঠ ভবন বিদ্যালয় থেকে।

২০০২ সালে, তিনি কলকাতার কলকাতা বিশ্ববিদ্যালয় কর্তৃক স্বীকৃত যোগময়া দেবী কলেজ থেকে দর্শনে প্রথম শ্রেণীতে স্নাতক অর্জন করেন।

## কর্ম জীবন
কৌশিকী ভারতের দোভার লেন মিউজিক কনফারেন্স, দ্য আইটিসি সঙ্গীত সম্মেলন, ক্যালিফোর্নিয়ার দ্য স্প্রিং ফেস্টিভাল অব মিউজিক এবং লস এঞ্জেলেসের পরম্পরা অনুষ্ঠানসহ বিভিন্ন বড় কনসার্টে অংশ নেন।

### আলোচনা অনুষ্ঠান
গান পরিবেশনার পাশাপাশি, তিনি রুপসী বাংলা টেলিভিশন চ্যানেলের সঙ্গীত শিল্পীদের সাথে একটি সাপ্তাহিক আলোচনা অনুষ্ঠানের তিনি উপস্থাপক। আলোচনা অনুষ্ঠানটির নাম “গান-গল্প আর গান” যা প্রচারিত হয় রবিবারে, এই অনুষ্ঠানে বনশ্রী সেনগুপ্ত, তার বাবা অজয় চক্রবর্তী, শ্রীকান্ত আচার্য, লোপামুদ্রা মিত্র সহ আরো অনেকে অতিথি হিসেবে উপস্থিত ছিলেন।

## ব্যক্তিগত জীবন
তিনি পার্থসারথী দেশিকান’কে বিয়ে করেন। তাদের একমাত্র ছেলের নাম রিশিথ।

## পুরস্কার ও সম্মাননা
* যদু ভট্ট (১৯৯৫)
* আউটস্ট্যান্ডিং ইয়ং পার্সন (২০০০)
* বিবিসি অ্যাওয়ার্ড (২০০৫)
*আন্তর্জাতিক নারী দিবসে ২০১৯ সালে নারী শক্তি পুরস্কার প্রদান করেন রাষ্ট্রপতি রাম নাথ কোবিন্দ।

## পরিবেশনা
এমটিভি কোক স্টুডিও-২য় পর্ব-গানের নাম-লাগি লাগি (সান্তানু মৈত্র এবং স্বনান্দ কিরকিরে’র সাথে)

### সিনেমা

## তথ্যসূত্র

## বহিঃসংযোগ

*Artist website 
*Georgia World Congress Center
*Musical Collections of Kaushiki Chakrabarty

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিন্দুস্তানি গায়িকা
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:যোগমায়া দেবী কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি হিন্দু
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:কলকাতার সঙ্গীতশিল্পী
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
অ্যাপল ২

**অ্যাপল ২** অ্যাপলের নির্মিত প্রথম মাইক্রোপ্রসেসর যুক্ত ৮ বিট কম্পিউটার, যেটি স্টিভ Wozniak ডিজাইন করেন। এটি ১৯৭৭ সালে বাজারে আসে এবং ব্যাপক সাফল্য পায়। এটি অ্যাপল ২ সিরিজের প্রথম কম্পিউটার এবং ১৯৯৩ সাল পর্যন্ত এই সিরিজের কম্পিউটার উতপাদিত হয়।

## ইতিহাস
প্রথমে এটি সিলিকন ভ্যালিতে এবং পরে টেক্সাসে সংযোজিত হয়, যার সার্কিট বোর্ড আয়ারল্যান্ড ও সিঙ্গাপুররে তৈরি। প্রথম কম্পিউটার বিক্রি হয় ১০ জুন, ১৯৭৭ সালে। এটি মস প্রযুক্তি ব্যবহার করে তৈরি এবং এটিতে ১ মেগাহার্জ মাইক্রোপ্রসেসর, ২টি গেম কন্ট্রোলার, ৪কেবি র‍্যাম, প্রোগ্রাম প্রবেশের জন্য আডিও ক্যাসেট ইন্টারফেস, ইন্টেজার ব্যাসিক অপারেটিং সিস্টেম-সংবলিত রম ছিল। ভিডিও কন্ট্রোলার ছিল ২৪X৪০ কলাম সাদাকালো। এটি শুধু বড় হাতের লেখা সমর্থন করত, যেটি টেলিভিশনের মাধ্যমে প্রদর্শিত হইত। এই কম্পিউটারের খুচরা মুল্য ছিল $ ১,২৯৮ ডলার  (৪কেবি র‍্যাম) এবং $ ২,৬৩৮ ডলার ( সর্বোচ্চ ৬৪ কেবি র‍্যাম)  কম্পিউটারে রঙিন সক্ষমতা প্রদর্শনের জন্য কেসিং-এ রংধনু ডোরায় আপলের লোগো ব্যবহার করা হত, যেটি আপলের কর্পোরেট লোগো হিসাবে ১৯৯৮ সাল পর্যন্ত ছিল।

## তথ্যসূত্র

## আরও দেখুন

* 

বিষয়শ্রেণী:অ্যাপল ২ কম্পিউটার
বিষয়শ্রেণী:৮ বিট কম্পিউটার
বিষয়শ্রেণী:১৯৭৭-এ কম্পিউটার-সম্পর্কিত প্রবর্তন
বিষয়শ্রেণী:১৯৭৯-এ বন্ধ পণ্য ও সেবা
বিষয়শ্রেণী:১৯৭৭-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:১৯৭৯-এ মার্কিন যুক্তরাষ্ট্রে বিলুপ্ত
ঊষসী চক্রবর্তী

**ঊষসী চক্রবর্তী** একজন বাঙালী সিনেমা অভিনেত্রী। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভূমিকায় অভিনয় করেন। এই মুহূর্তে তিনি *স্টার জলসা*র জনপ্ৰিয় ধারাবাহিক **শ্রীময়ী**তে খলনায়িকা *জুন আন্টি*র চরিত্রে অভিনয় করছেন।

## কর্মজীবন
ঊষসী চক্রবর্তী বিভিন্ন সিনেমা যেমন রঞ্জনা আমি আর আসবো না, বেডরুম ইত্যাদি সিনেমায় অভিনয় করেছেন। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভূমিকায় অভিনয় করেন। তিনি ভারতের কমিউনিস্ট পার্টির নেতা শ্যামল চক্রবর্তীর কন্যা। ২০০১ সালের জুনে, একটি সাক্ষাতকারে তার বাবা রাজনৈতিক পরিচয়ে পরিচিত হন, যা সিনেমা শিল্পে তার অসুবিধা সৃষ্টি করে। ২০১১ সালে পশ্চিম বঙ্গ লোকসভা নির্বাচনে তিনি ভারতের কমিউনিস্ট পার্টির হয়ে নির্বাচনী প্রচারণায় অংশ নেন।

## সিনেমা
* মিসেস সেন (২০১৩)
* রঞ্জনা আমি আর আসবো না (২০১১)
* আবার ব্যোমকেশ (২০১১)
* বেডরুম (২০১২)
* জীবন রঙ বেরঙ (২০১২)
* কাঙাল মালসাট (২০১৩)
* ব্যোমকেশ ফিরে এল (২০১৪)
* ব্যোমকেশ বক্সী (২০১৫)
* ব্যোমকেশ ও অগ্নিবাণ (২০১৭)
* শাহজাহান রিজেন্সি (২০১৮)
* মুখোমুখি (২০১৮)
* কুসুমিতার গপ্পো (২০১৯)

## আরও দেখুন
* কৌশিকী চক্রবর্তী
* মিমি চক্রবর্তী

## তথ্যসূত্র

## বহিঃসংযোগ
* 

বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:পশ্চিমবঙ্গের রাজনীতিতে নারী
বিষয়শ্রেণী:১৯৭৮-এ জন্ম
বিষয়শ্রেণী:কলকাতার_রাজনীতিবিদ
আন্তর্জাতিক ক্রিকেটে কুমার সাঙ্গাকারার শতরানের তালিকা

[থাম্ব|[কুমার সাঙ্গাকারা ৫৩টি আন্তর্জাতিক সেঞ্চুরি করেছেন।|alt=A Sri Lankan cricketer, side on, in his batting stance. He is wearing the blue uniform of the Sri Lanka national cricket team. A few spectators are seen in the background.]]




কুমার সাঙ্গাকারা মাতালে এলাকায় জন্মগ্রহণকারী বিখ্যাত শ্রীলঙ্কান ক্রিকেটার। শ্রীলঙ্কা জাতীয় ক্রিকেট দলের অন্যতম সদস্য ও উইকেট-রক্ষকের দায়িত্বপালনকারী সাঙ্গাকারা দলের অধিনায়কেরও দায়িত্ব পালন করেছেন। শুরুতে উইকেট-রক্ষকের ভূমিকায় অবতীর্ণ হলেও টেস্ট ক্রিকেটে ব্যাটিং গড় বৃদ্ধিকল্পে এ দায়িত্ব থেকে অব্যহতি নেন। তিনি একজন বামহাতি ও শীর্ষসারির ব্যাটসম্যান। টেস্ট খেলার পাশাপাশি একদিনের আন্তর্জাতিক ও টুয়েন্টি২০ আন্তর্জাতিকেও সমান অবদান রেখে চলেছেন। ইংরেজ ক্রিকেট লেখক পিটার রোবাক তাকে *সবচেয়ে পরিচ্ছন্ন ও প্রতিশ্রুতিশীল ক্রিকেটার* হিসেবে আখ্যায়িত করেছেন। মার্চ, ২০১৪ সাল পর্যন্ত তিনি টেস্ট ক্রিকেটে ৩৫টি ও একদিনের আন্তর্জাতিকে ১৮টি সেঞ্চুরি করে বিশেষ কৃতিত্ব প্রদর্শন করে চলেছেন।

আন্তর্জাতিক ক্রিকেট কাউন্সিলের বর্ণিত র‌্যাঙ্কিংয়ে একসময় তিনি বিশ্বের ১নং ব্যাটসম্যান হিসেবে টেস্ট ক্রিকেট রেটিংয়ে আরোহণ করেন। বর্ষসেরা ওডিআই ক্রিকেটার, আইসিসি বিশ্ব একাদশের টেস্ট দল এবং আইসিসি পিপল’স চয়েজ পুরস্কারের সবগুলোই ২০১১ সালে তাকে প্রদান করা হয়েছিল। এছাড়াও, ২০১২ সালে উইজডেন কর্তৃপক্ষ কর্তৃক তাকে বর্ষসেরা ক্রিকেটারের মর্যাদায় অভিষিক্ত করে।

## টেস্ট ক্রিকেট সেঞ্চুরি

## ওডিআই ক্রিকেট সেঞ্চুরি

## পাদটীকা

## তথ্যসূত্র
### সাধারণ

* 
* 

### নির্দিষ্ট

## আরও দেখুন
* কুমার সাঙ্গাকারা
* টেস্ট ক্রিকেটে ত্রি-শতকের তালিকা
* ২০১৩-১৪ শ্রীলঙ্কা ক্রিকেট দলের বাংলাদেশ সফর
* আন্তর্জাতিক ক্রিকেটে শচীন তেন্ডুলকরের শতরানের তালিকা
* জহুর আহমেদ চৌধুরী স্টেডিয়ামে আন্তর্জাতিক ক্রিকেট সেঞ্চুরির তালিকা
* শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা
* টেস্ট ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা
* একদিনের আন্তর্জাতিক ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা

## বহিঃসংযোগ
* Player profile of Sangakkara at *[[ESPNcricinfo]]*
* Interview with Sangakkara

বিষয়শ্রেণী:খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
বিষয়শ্রেণী:শ্রীলঙ্কান ক্রিকেট তালিকা
দ্য ওয়েস্টিন ঢাকা

**ঢাকা ওয়েস্টিন** হল একটি ঢাকার গুলশান এভিনিউতে অবস্থিত একটি হোটেল। এটির ঠিকানা হল প্লট-০১, সড়ক ৪৫, গুলশান -২, ঢাকা ১২১২, বাংলাদেশ। এই হোটেলের উচ্চতা ৯৬.৭০&nbsp;মিটার (৩১৭.৩&nbsp;ফুট) এবং এটি ২৯টি তলা নিয়ে গঠিত। এটি বাংলাদেশের সর্বাধিক উঁচু ভবনের হোটেল, এবং দক্ষিণ এশিয়া সবচেয়ে উঁচু হোটেলগুলির একটি। এটি নির্মাণের কাজ ২০০৬ সালে সম্পূর্ণ হয়। এই হোটেলে পাঁঁচটি রেস্টুরেন্ট এবং ২৩৫টি কক্ষ রয়েছে।

## আরও দেখুন
*ঢাকার সুউচ্চ ভবনসমূহের তালিকা

## তথ্যসূত্র

বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকার হোটেল
বিষয়শ্রেণী:বাংলাদেশের গগনচুম্বী অট্টালিকা
বিষয়শ্রেণী:গগনচুম্বী হোটেল
ইবনে আরাবী

**ইবনুল আরাবি** (, ) (২৮ জুলাই, ১১৬৫ – ১০ নভেম্বর, ১২৪০) ছিলেন একজন আরব সুফি সাধক লেখক ও দার্শনিক। সুফিতত্ত্বে তার অনবদ্য অবদানের কারণে তিনি **শেখ আল আকবর মুহিউদ্দিন ইবনুল আরাবি** নামেই সমধিক পরিচিত। আন্দালুসিয়া বা বর্তমান স্পেনের মূর্সিয়া নগরীতে জন্ম গ্রহণ করায় তাকে আন্দালুসি ও আল-মূর্সি বলা হয়। তাছাড়া তিনি দামেস্কে মৃত্যু বরণ করায় ডাকা হয় দামেস্কি। অন্যদিকে ইমেনের প্রসিদ্ধ দাতা হাতেমতাই তার পূর্বপুরুষ হওয়ায় আল-হাতেমী এবং আল-তাই উপনামেও তার প্রসিদ্ধি রয়েছে।

## জন্ম
তার মূল নাম মোহাম্মদ এবং পারিবারিক নাম ছিল আবু আব্দুল্লাহ মোহম্মদ ইবনুল আলী ইবনুল মোহাম্মদ ইবনুল আরাবী (أبو عبد الله محمد ابن علي ابن محمد ابن عربي) তিনি রমজান ১৭, ৫৬১ হিঃ (২৭ অথবা ২৮ জুলাই ১১৬৫ খৃঃ) তারিখে তৎকালীন আন্দালুসিয়া বা বর্তমান স্পেনের মূর্সিয়া নগরীতে জন্ম গ্রহণ করেন।

## মৃত্যু
সিরিয়ার রাজধানী দামেস্কে প্রায় ছিয়াত্তর বছর বয়সে তিনি ২২ রবিউস সানি ৬৩৮ হিঃ মোতাবেক ১২৪০ খ্রিষ্টাব্দে মৃত্যু বরণ করেন।

## আরও দেখুন
* সুফি অধিবিদ্যা
* মোহাম্মদ আল -হাশিমি আল-তিলিমিসানি
* ইবনে হুদ

## তথ্যসূত্র

## বহিঃসংযোগ
* মুহিউদ্দিন ইবনুল আরাবী সোসাইটি ( The Muhyiddin Ibn 'Arabi Society)

বিষয়শ্রেণী:মুরিশ লেখক
বিষয়শ্রেণী:১১৬৫-এ জন্ম
বিষয়শ্রেণী:১২৪০-এ মৃত্যু
বিষয়শ্রেণী:সুফিবাদ
বিষয়শ্রেণী:সুফি কবি
বিষয়শ্রেণী:১৩শ শতাব্দীর আরব ব্যক্তি
বিষয়শ্রেণী:আশআরি ব্যক্তি
বিষয়শ্রেণী:মুসলিম দার্শনিক
বিষয়শ্রেণী:সুফি সাধক
বিষয়শ্রেণী:১৩শ শতাব্দীর আরবি ভাষার কবি
ববি হক

**ইয়ামিন হক ববি** (জন্ম: ১৮ আগস্ট ১৯৮৭), ***ববি*** নামে অধিক পরিচিত, একজন বাংলাদেশী চলচ্চিত্র অভিনেত্রী। তার প্রথম চলচ্চিত্র খোঁজ-দি সার্চ, যা ২০১০ সালের ১৬ এপ্রিল মুক্তি পায়। তবে দেহরক্ষী চলচ্চিত্রে অভিনয়ের মাধ্যমে তক্নক ঢালিউড চলচ্চিত্র শিল্পে জনপ্রিয়তা অর্জন করেন।

## শৈশব ও শিক্ষাজীবন
ববি বাংলাদেশের ঢাকায় জন্মগ্রহণ করেন এবং বেড়ে উঠেন। তার বাবা কে এম এনামুল হক এবং মা ভিকারুন্নেসা হক। তিনি ধানমন্ডির কামরুন্নেসা হাই স্কুল থেকে প্রাথমিক শিক্ষা অর্জন করেন৷ মণিপুর উচ্চ বিদ্যালয় থেকে তিনি মাধ্যমিক স্কুল সার্টিফিকেট (এস.এস.সি.) এবং আদমজী ক্যান্টনমেন্ট কলেজ থেকে উচ্চ মাধ্যমিক সার্টিফিকেট (এইচ.এস.সি) পাস করেন। পরবর্তীতে তিনি ইস্টার্ন ইউনিভার্সিটি থেকে ব্যাচেলর অব বিজনেস অ্যাডমিনিস্ট্রেশন (বি.বি.এ) ডিগ্রি লাভ করেন।

## কর্মজীবন
তিনি মডেল হিসেবে তার কর্মজীবন শুরু করেন। ২০১১ সালে তিনি একটি সুন্দরী প্রতিযোগিতা অনুষ্ঠানে "মিস এশিয়া প্যাসিফিক" নামে একটি পুরস্কার জিতেন।
প্রথম সিনেমা *[[খোঁজ-দি সার্চ]]* যা ২০১০ সালের ১৬ এপ্রিল মুক্তি পায়। তারপর তাকে দেখা যায় ইফতেখার চৌধুরী পরিচালিত দেহরক্ষী সিনেমায়। এই চলচ্চিত্রটি বক্স অফিসে সফলতা লাভ করে। তার পরবর্তী সিনেমা শাকিব খান অভিনীত “ফুল অ্যান্ড ফাইনাল”। তাকে মুক্তিপ্রাপ্তের অপেক্ষায় থাকা “ইঞ্চি ইঞ্চি প্রেমে” প্রথমবারের মত বাপ্পী চৌধুরীর বিপরীতে অভিনয় করতে দেখা যাবে। তার আরেকটি মুক্তিপ্রাপ্তের অপেক্ষায় থাকা সিনেমা শাকিব খান অভিনীত *রাজত্ব*। ববি আরো কয়েকটি সিনেমাতে অভিনয়ের জন্য চুক্তিবদ্ধ হয়েছেন। এগুলো হলঃ স্বপ্ন ছোঁয়া, সালাম মালয়েশিয়া, অ্যাই ডোন্ট কেয়ার এবং সুপার স্টার। ২০১৪ সালে তাকে *অ্যাকশন জেসমিন* চলচ্চিত্রে দ্বৈত চরিত্রে দেখা যায়। ২০১৮ সালে তিনি সুপারহিরো চলচ্চিত্র *[[বিজলী (চলচ্চিত্র)|বিজলী]]* ও মারপিঠধর্মী মাসালা চলচ্চিত্র *বেপরোয়া*-য় অভিনয় করেন। *বিজলী* পহেলা বৈশাখে এবং *বেপরোয়া* ঈদুল আযহায় মুক্তি পায়।

## চলচ্চিত্রের তালিকা

## পুরস্কার ও সম্মাননা
* মিস এশিয়া প্যাসিফিক বাংলাদেশ ২০১১ বিজয়ী

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:সিজেএফবি পারফরম্যান্স পুরস্কার বিজয়ী
বিষয়শ্রেণী:ঢাকার অভিনেত্রী
ফারহান বেহার্ডিন

**ফারহান বেহার্ডিন** (; জন্ম: ৯ অক্টোবর, ১৯৮৩) হলেন একজন দক্ষিণ আফ্রিকান আন্তর্জাতিক ক্রিকেটার যিনি দক্ষিণ আফ্রিকার জাতীয় দলের হয়ে একদিনের আন্তর্জাতিক এবং টুয়েন্টি২০ আন্তর্জাতিকে প্রতিনিধিত্ব করে থাকেন। এছাড়াও তিনি নাশুয়া টাইটানস ক্লাবের হয়ে খেলে থাকেন। ফারহান ২০০৪-০৫ সিজনে প্রথম শ্রেনীর ক্রিকেট এবং লিস্ট এ ক্রিকেটে আত্মপ্রকাশ করেন। ফারহান হলেন একজন ডানহাতি আক্রমণাত্মক ব্যাটসম্যান এবং ডানহাতি মিডিয়াম ফাস্ট বোলার। এছাড়াও তিনি একজন সুদক্ষ ফিল্ডারও বটে।

## ইমার্জিং প্লেয়ারস টুর্নামেন্ট এবং হংকং সিক্সেস টুর্নামেন্ট
জুলাই ২০০৯ সালে ফারহান ৩ সপ্তাহের সফরে সাউফ আফ্রিকান ইমার্জিং স্কোয়াডের সাথে অস্ট্রেলিয়া ভ্রমণে যান। তিনি ২০০৯ হংকং সিক্সেস টুর্নামেন্ট এ দক্ষিণ আফ্রিকার প্রতিনিধিত্ব করেন, যেখানে তিনি ফাইনালে শেষ বলে হিট করে হংকং এর বিরুদ্ধে দক্ষিণ আফ্রিকার এক অসাধারণ জয় এনে দেন।

## আন্তর্জাতিক জীবনী
ফারহানের টি২০ আন্তর্জাতিক ২০১২ সালের ৩০ মার্চ ভারতের বিপক্ষে অভিষেক ঘটে। উক্ত খেলায় তিনি ১১ বলে ২০ রানে অপরাজিত থাকেন। এরপর তিনি ২০১২ সালের আইসিসি ওয়ার্ল্ডকাপ টুয়েন্টি২০ খেলায় নিজের নাম লেখাতে সামর্থ্য হন। যদিও তিনি উক্ত টুর্নামেন্টে নিজের নামের প্রতি সুবিচার করতে পারেননি। শুধামাত্র একটি ম্যাচে অস্ট্রেলিয়ার বিরুদ্ধে ৩১ রানে অপরাজিত ছিলেন। 
ফারহানে ২২ জানুয়ারি ২০১৩ সালে নিউজিল্যান্ডের বিরুদ্ধে ওডিআই অভিষেক হয়।

## আন্তর্জাতিক পুরস্কার
### একদিনের আন্তর্জাতিক ক্রিকেট
#### ম্যাচ সেরা পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৩-এ জন্ম
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার মুসলিম
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:বোল্যান্ডের ক্রিকেটার
বিষয়শ্রেণী:কেপ টাউন ব্লিৎজের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:নাইটসের ক্রিকেটার
বিষয়শ্রেণী:লিচেস্টারশায়ারের ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:টাইটান্সের ক্রিকেটার
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:২১শ_শতাব্দীর_দক্ষিণ_আফ্রিকান_পুরুষ_ক্রীড়াবিদ
আলিশা প্রধান

**আলিশা প্রধান** (জন্ম ফেব্রুয়ারি ২২, ১৯৯২) একজন বাংলাদেশী মডেল, অভিনেত্রী এবং টেলিভিশন উপস্থাপক। তাকে প্রধানত টেলিভিশন বিজ্ঞাপন ও সিরিয়ালে দেখা যায়। অতিথি শিল্পী হিসেবে তার প্রথম অভিনীত সিনেমার হল এইতো ভালবাসা, যা মুক্তি পায় ২০১৩ সালে। প্রধান নায়িকা হিসেবে তার অভিনীত প্রথম সিনেমা হল চাষী নজরুল ইসলাম পরিচালিত "ভুল যদি হয়"।

## কর্মজীবন

থাম্ব|২০১৩ সালে আলিশা প্রধান
আলিশা প্রধান একজন প্রশিক্ষণপ্রাপ্ত ক্লাসিকাল ও সালসা নৃত্যশিল্পী। তিনি আবার হিপ-হপ এবং ফ্রি স্টাইল নাচও করেন। তার প্রথম অভিনীত সিনেমা চাষী নজরুল ইসলাম পরিচালিত "ভুল যদি হয়"। ২০১৩ সালের ডিসেম্বরে, একটি সিনেমা প্রযোজনা সংস্থা “কার্নিভাল মোশন পিকচার্স” বাংলাদেশে তাদের চারটি সিনেমার কাজ একসাথে শুরু করেছে, যার প্রত্যেকটিরই প্রধান নায়িকা আলিশা প্রধান। এরমধ্যে দুইটি সিনেমার নাম হল "অন্তরঙ্গ" এবং "মিয়া বিবি রাজী", যার প্রধান নায়ক ইমন। "'অন্তরঙ্গ"' সিনেমার কাজ ২০১৩ সালের ডিসেম্বরে শুরু হবে, যার পরিচালক চাষী নজরুল ইসলাম।

## চলচ্চিত্র তালিকা

### টেলিভিশন বিজ্ঞাপন
* ইউরো কোলা
* কোভা চকোলেট
* বনফুল মিষ্টি
* কিউট সাবান

## পুরস্কার
* (দেবু অ্যাওয়ার্ড)-২০০৯ সালে মডেল এবং ২০১০ সালে অভিনেত্রী
* বাচসাস- ২০০৯ সালে মডেল এবং ২০১০ সালে অভিনেত্রী
* CJFB পুরস্কার- ২০০৯ সালে মডেল এবং ২০১০ সালে অভিনেত্রী
* বাবিসাস পুরস্কার- ২০০৯ সালে মডেল এবং ২০১০ সালে অভিনেত্রী
* মেজাব পুরস্কার- ২০০৯ সালে মডেল এবং ২০১০ সালে অভিনেত্রী
* এটিএন বিনোদন পুরস্কার- ২০০৯ সালে মডেল এবং ২০১০ সালে অভিনেত্রী
* স্টারডম পুরস্কার- ২০০৯ সালে মডেল এবং ২০১০ সালে অভিনেত্রী
* ট্রাব পুরস্কার- ২০০৯ সালে মডেল এবং ২০১০ সালে অভিনেত্রী

## তথ্যসূত্র

## বহিঃসংযোগ

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মডেল
বিষয়শ্রেণী:বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নারী নৃত্যশিল্পী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:১৯৯৩-এ জন্ম
বিষয়শ্রেণী:কুমিল্লার ব্যক্তি
ইংল্যান্ড এবং ওয়েলস ক্রিকেট বোর্ড

**ইংল্যান্ড এবং ওয়েলস ক্রিকেট বোর্ড** (ইসিবি) ইংল্যান্ড এবং ওয়েলস এর ক্রিকেটের সর্বোচ্চ নিয়ন্ত্রক সংস্থা। ১ জানুয়ারি, ১৯৯৭ তারিখে টেস্ট এবং কাউন্টি ক্রিকেট বোর্ড, জাতীয় ক্রিকেট সংস্থা ও ক্রিকেট কাউন্সিল সম্মিলিতভাবে একীভূত আকারে এ সংস্থাটি গঠন করে। যুক্তরাজ্যের অন্যান্য ক্রীড়া সংস্থার ন্যায় ইসিবি সীমিত পর্যায়ের দায়বদ্ধ প্রতিষ্ঠান হিসেবে গঠিত। লন্ডনের লর্ড’স ক্রিকেট মাঠে এ সংস্থার কার্যালয় রয়েছে। জানুয়ারি, ১৯৯৭ সালের পূর্বেকার ইসিবিকে বহিঃবিশ্বে তুলে ধরতেই গঠনতন্ত্র মোতাবেক বর্তমান ইসিবি বহাল রাখা হয়েছে।

প্রথম-শ্রেণীর ক্রিকেটে প্রতিনিধিত্বকারী ৩৮টি কাউন্টি দল, ক্ষুদ্র কাউন্টি এবং এমসিসি’র প্রতিনিধিগণ কর্তৃক ইসিবি পরিচালিত হয়। ১৫-সদস্যবিশিষ্ট পরিচালনা পরিষদ, প্রথম-শ্রেণীর ক্রিকেটে ফার্স্ট-ক্লাস ফোরাম এবং রিক্রিয়েশনাল ফোরামের মাধ্যমে ইসিবি প্রধান মনোনীত হন। বর্তমানে সমারসেটের জাইলস ক্লার্ক সভাপতি এবং ডেভিড কোলিয়ার প্রধান নির্বাহী হিসেবে দায়িত্ব পালন করছেন।

## নিয়ন্ত্রণ
ইসিবি’র প্রধান দায়িত্ব হচ্ছে ইংল্যান্ডের জাতীয় পর্যায়ের ক্রিকেট দলকে নির্দেশনা দেয়া। নির্বাচকমণ্ডলীর সভাপতি জিওফ মিলার, প্রধান কোচ এবং অন্যান্য কোচ ইসিবি’র কর্মকর্তা হিসেবে বিবেচিত। এছাড়াও, ইসিবি ইংল্যান্ডের টেস্ট দলের বর্তমান অধিনায়ক অ্যালাস্টেয়ার কুক এবং কেন্দ্রীয় পর্যায়ে অন্যান্য চুক্তিবদ্ধ খেলোয়াড়দেরকে মনোনীত করে। পাশাপাশি লিসেস্টারশায়ারের লাফবোরা বিশ্ববিদ্যালয় এলাকায় অবস্থিত ইসিবি ন্যাশনাল একাডেমিকে ইসিবি নিয়ন্ত্রণ করে।

২০০৭ সালে ইসিবি’র আয় হয়েছিল মিলিয়ন £৯৩.০০ পাউন্ড-স্টার্লিং যা ২০০৬ সালে ছিল £৭৭.০০ মিলিয়ন পাউন্ড-স্টার্লিং। ২০০৭ সালে আঠারোটি প্রথম-শ্রেণীর কাউন্টি দলের প্রত্যেকটিতে গড়ে £১.৭৫ মিলিয়ন পাউন্ড-স্টার্লিং প্রদান করে। এছাড়াও, ঘরোয়া ক্রিকেটের মানোন্নয়নে সরাসরি অর্থ বরাদ্দসহ প্রথম-শ্রেণীর ক্রিকেট আম্পায়ার ও কাউন্টি খেলাগুলোয় ফ্লাডলাইটের ব্যয়ভারও বহন করে এ সংস্থাটি।

## তথ্যসূত্র

## আরও দেখুন

* দি অ্যাশেজ
* ইংল্যান্ড ক্রিকেট দল
* লর্ড’স ক্রিকেট গ্রাউন্ড
* বাংলাদেশ ক্রিকেট বোর্ড
* আন্তর্জাতিক ক্রিকেট কাউন্সিলের সদস্যদের তালিকা

বিষয়শ্রেণী:১৯৯৭-এ প্রতিষ্ঠিত সংগঠন
বিষয়শ্রেণী:ইংল্যান্ডে ক্রিকেট প্রশাসন
বিষয়শ্রেণী:ইংল্যান্ডের ক্রীড়া নিয়ন্ত্রণ সংস্থা
বিষয়শ্রেণী:ওয়েলসে ক্রিকেট প্রশাসন
বিষয়শ্রেণী:ওয়েলসের ক্রীড়া নিয়ন্ত্রণ সংস্থা
বিষয়শ্রেণী:ক্রিকেট প্রশাসন
বিষয়শ্রেণী:লন্ডনভিত্তিক সংগঠন
দিলশাদ নাহার কনা

**দিলশাদ নাহার কনা** (জন্ম: ১৫ এপ্রিল  ১৯৮৩) একজন বাংলাদেশী সংগীতশিল্পী ও মডেল। নিজের প্রথম একক অ্যালবাম 'জ্যামিতিক ভালোবাসা'র টাইটেল গানটির মাধ্যমেই কণ্ঠশিল্পী হিসেবে আলোচনায় এসেছিলেন সুকণ্ঠী গায়িকা কনা। এরপর একে একে আরও দুটি একক অ্যালবামের মাধ্যমে বেশ কিছু হিট গান উপহার দিয়েছেন তিনি। তিনি *[[বসগিরি]]* (২০১৬) চলচ্চিত্রের "দিল দিল দিল", *[[পোড়ামন ২]]* (২০১৮) চলচ্চিত্রের "ওহে শ্যাম", এবং *[[বিশ্বসুন্দরী (চলচ্চিত্র)|বিশ্বসুন্দরী]]* (২০১৯) চলচ্চিত্রের "তুই কি আমার হবি রে" গানের জন্য তিনবার সেরা গায়িকা বিভাগে মেরিল-প্রথম আলো পুরস্কার অর্জন করেছেন।

## শৈশব
সংগীতশিল্পী দিলশাদ নাহার কণা ১৫ এপ্রিল ঢাকায় জন্মগ্রহণ করেন। তার শৈশবকাল কাটে তার মা-বাবা এক ভাই এবং এক বোনের সাথে।কনার  ভালো নাম দিলশাদ নাহার কণা হলেও পারিবারিক পরিমণ্ডলে তিনি আরও দুটি নামে পরিচিত। বাবা-মায়ের কাছে কনা নামটি কনুতে রূপান্তরিত হলেও বাচ্চাদের কাছে তার নামটি আরও মজার—‘কনামনা’। 
মিরপুরের টাইনি টটস স্কুলে ভর্তি হওয়ার মধ্য দিয়েই কনার স্কুলজীবনের হাতেখড়ি। তিনি ঢাকার মগবাজার বালিকা উচ্চ বিদ্যালয় এবং লালমাটিয়া কলেজের ছাত্রী ছিলেন।

## সঙ্গীত জীবন

মাত্র চার বছর বয়সেই গানের সঙ্গে পরিচিতি ঘটে তার। ‘আমরা সবাই রাজা আমাদের এই রাজার রাজত্বে’ গানটি শেখার মধ্য দিয়েই কনার গানের ভুবনে পা রাখা। আনুষ্ঠানিকভাবে তার কণ্ঠে গাওয়া প্রথম গানটি ছিল ‘গ্রামছাড়া ওই রাঙা মাটির পথ’। জীবনের প্রথম কোনো গানের প্রতিযোগিতায় অংশগ্রহণ করে এ শিল্পী দ্বিতীয় স্থান অর্জন করেন, আর তাও মাত্র পাঁচ বছর বয়সে। কনা তার সঙ্গীত জীবন শুরু করেন ২০০০ সালে। কনার প্রথম অ্যালবাম 'জ্যামিতিক ভালবাসা', যা বের হয় ২০০৬ সালে। তার দ্বিতীয়  একক অ্যালবাম ফুয়াদ ফিচারিং কনা বের হয় ২০০৮ সালে “কনা” নামে। তার তৃতীয় একক অ্যালবাম “সিম্পলি কনা” বের হয় ১৮ আগস্ট ২০১১ তে।

## বিজ্ঞাপনের জিঙ্গেলে কণা
ইমন সাহার হাত ধরে একটি বিজ্ঞাপনের জিঙ্গেলে কণ্ঠ দেওয়ার সুযোগ পান কণা। পরবর্তী সময়ে প্রায় ৫০০ জিঙ্গেলে কণ্ঠ দিয়েছেন তিনি। 'আভি তো লামহে' শিরোনামে একটি হিন্দি বিজ্ঞাপনেও কণ্ঠ দিয়েছেন কণা। বাংলা ও হিন্দি ছাড়াও সিংহলি এবং আরবি ভাষায়ও জিংগেল করেছেন কনা।

## ডিস্কোগ্রাফি
### স্টুডিও অ্যালবাম
#### জ্যামিতিক ভালোবাসা
*জ্যামিতিক ভালোবাসা* অ্যালবামটি ২০০৬ সালে অডিও আকারে বের হয়।

**গানের তালিকা**

#### কনা
*কনা* অ্যালবামটি ২০০৮ সালে অডিও আকারে বের হয়। এই অ্যালবামের সঙ্গীত আয়োজন করেছেন ফুয়াদ আল মুক্তাদির।

**গানের তালিকা**

#### সিমপ্লি কনা
*সিমপ্লি কনা* অ্যালবামটি ২০১১ সালে অডিও আকারে বের হয়। এই অ্যালবামের সঙ্গীত আয়োজন করেছেন বাপ্পা মজুমদার।

**গানের তালিকা**

### প্লেব্যাক

## চলচ্চিত্র

## পুরস্কার ও মনোনয়ন

;মেরিল-প্রথম আলো পুরস্কার

;সিজেএফবি পারফরম্যান্স পুরস্কার

;টেলিভিশন রিপোর্টার্স অ্যাসোসিয়েশন অব বাংলাদেশ পুরস্কার

;আরটিভি স্টার অ্যাওয়ার্ডস

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী গায়িকা
বিষয়শ্রেণী:ঢাকার সঙ্গীতশিল্পী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী শিশু অভিনেত্রী
বিষয়শ্রেণী:সেরা গায়িকা বিভাগে মেরিল-প্রথম আলো পুরস্কার বিজয়ী
বিষয়শ্রেণী:সিজেএফবি পারফরম্যান্স পুরস্কার বিজয়ী
বিষয়শ্রেণী:শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:ঢাকার ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:ঢাকার সঙ্গীতজ্ঞ
এনায়েত খান

থাম্ব|এনায়েত খান
থাম্ব|ইউনির্ভাসেল ছুফি টেম্প্যাল
**এনায়েত খান** (; ) (জুলাই ৫, ১৮৮২ - ফেব্রুয়ারি ৫, ১৯২৭) ছিলেন পশ্চিমা বিশ্বে ছুফি তরীকার গোড়া পত্তনকারী এবং সার্বজনীন ছুফি দীক্ষা প্রচারে পুরধা ছুফি সাধক। প্রাথমিক অবস্থায় তিনি ভারতবর্ষ হতে একজন সঙ্গীত শাত্রবিদ হিসাবে এলেও পরবর্তীকালে ছুফি সাধক-পীর হিসাবে ব্যাপক প্রতিষ্ঠা লাভ করেন। সার্বজনীন ছুফিবাদ ছিল তার মূল প্রতিপাদ্য।

## জন্ম
১৮৮২ সালের জুলাই মাসের ৫ তারিখে ভারতের গুজরাত প্রদেশের ভাদোধারা নামক স্থানে তার জন্ম হয়। তার পিতার নাম মাশেখ রহমান খান এবং মাতা খতিজা বি। এনায়েত খান ছোট বেলা হতেই কাব্য ও সঙ্গীতে আগ্রহী ছিলেন। যা পরবর্তীতে তার ছুফি সাধনায় পর্যবসিত হয়। তার মা ছিলেন অষ্টাদশ শতক মহিশুরের শাসনকর্তা টিপু সুলতান’র বংশধর।

## শিষ্যত্ব গ্রহণ
ছুফিতত্ত্বে দীক্ষা গ্রহণে মনস্থ করলে তিনি দ্বারস্থ হন ছুফি সাধক মোহাম্মদ আবু হাশিম মাদানীর কাছে, যিনি তাকে চিস্তিয়, নক্সবন্দীয়া, কাদেরীয়া এবং শোহরাওয়ার্দীয়া তরীকার শিক্ষা দান করেন।

## প্রাচ্যে আগমন
স্বীয় পীর/মুর্শিদ মৃত্যুর পূর্বে তাকে আদেশ করেছিলেন, তিনি যেন সঙ্গীতকে কাজে লাগিয়ে প্রাচ্য ও পাশ্চাত্যে মানুষের মাঝে সম্পর্কের সেতু বন্ধন তৈরী করেন। উক্ত আদেশ বাস্তবায়নে তিনি ১৯১০ সালের ১৩ সেপ্টেম্বর ইংল্যান্ডের লন্ডন শহরে পৌছেন।

## অবদান
তিনি ১৯০৩ সালে অধ্যক্ষ এনায়েত খান রহমত খান পাঠান শীর্ষক ৭৫টি গানের এক সংকল প্রকাশ করেন। দিল্লীর নিজাম উদ্দিন আউলিয়ার শিষ্য হিসাবে প্রাচ্যে সর্বপ্রথম ছুফি তরীকা হিসাবে চিস্তিয়া তরীকার ধারা প্রতিষ্ঠা করেন। ১৯২৩ সালে তার প্রতিষ্ঠিত ছুফি তরীকাটি স্যুইস আইনের অধিনে পরিবর্তীত হয়ে নাম ধারণ করে ইন্টান্যাশনাল ছুফি মুভমেন্ট (International Sufi Movement)। একত্ববাদ বা তৌহিদ সংক্রান্ত তার প্রচারণায় প্রেমবাদ, ছন্দময়তা ও সৌন্দর্য বিশেষ স্বকীয় বৈশিষ্ট্যে উপস্থাপিত হয়। এনায়েত খান ১৯১০ হতে ১৯২০ সাল পর্যন্ত আমেরিকা ও ইউরোপের নানা দেশে ভ্রমণ করেন।  পরে তিনি ফ্রান্সে বসবাস আরম্ভ করলে সেখানে তিনি গৃষ্মকালীন শিক্ষা কেন্দ্র প্রতিষ্ঠা করে সার্বজনীন ছুফিতত্ত্বের উপর পাঠদানে রত থাকেন। এভাবে তার প্রতিষ্ঠিত ইন্টারন্যাশনাল ছুফি মুভমেন্ট এর কার্যক্রম ছড়ি পড়ে নেদারল্যান্ড, ফ্রান্স, ইংল্যান্ড, র্জামানী, যুক্তরাষ্ট্র, কানাডা, রাশিয়া ও অষ্ট্রলিয়ায়।

## মৃত্যু
তিনি স্বদেশে স্বেচ্ছায় ফেরত আসেন ১৯২৬ সালে। বার্ধক্য জনিত শারীরিক প্রতিকূলতাকে উপেক্ষা করে তিনি পুনরায় ভারতের নানা স্থানে ভ্রমণে ব্যস্ত রইলেন। এরই ধারাবাহিকতা এক সময় তিনি অসুস্থ্য হয়ে পড়েন। স্বল্প সময়ের অসুস্থ্যতায় ১৯২৭ সালের ৫ই ফেব্রুয়ারি দিল্লীতে তিনি মৃত্যু বরণ করেন। সেখানেই নিজামুদ্দিন আউলিয়ার দরগাহ নামক স্থানে তাকে সমাহিত করা হয়।

## তথ্যসূত্র

বিষয়শ্রেণী:১৮৮২-এ জন্ম
বিষয়শ্রেণী:১৯২৭-এ মৃত্যু
বিষয়শ্রেণী:পাশ্চাত্য ছুফি ধারা
বিষয়শ্রেণী:সেতার বাদক
বিষয়শ্রেণী:চিশতী
বিষয়শ্রেণী:ভারতীয় সুফি
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় সঙ্গীত
বিষয়শ্রেণী:বড়োদরার ব্যক্তি
লি লিসান

**লি লিসান** (; ১৮ নভেম্বর ১৮৯৯ – ২২ জুন ১৯৬৭) ছিলেন প্রথমদিকের চীনা কমিউনিস্ট আন্দোলনের কর্মী এবং ১৯২৮-৩০ সময়কালে পর্যন্ত চীনা কমিউনিস্ট পার্টির সর্বোচ্চ নেতা এবং পলিটব্যুরো সদস্য এবং পরবর্তীতে কেন্দ্রীয় কমিটির সদস্য।

তিনি ১৯২১ সনে  চীনা কমিউনিস্ট পার্টির প্যারিস শাখার প্রচার সম্পাদক নিযুক্ত হন। দেশে ফেরার পর লিউ শাওচি-এর সাথে শ্রমিকদের মধ্যে কাজ শুরু করেন। ১৯২৬ সনে সেই পার্টির কেন্দ্রীয় কমিটির সদস্য হন। পরের বছর চেন তু শিউ-কে সমালোচনা করে নেতৃত্বে চলে আসেন। ১৯২৮ সনে সাধারণ সম্পাদক হন। তিনি সার্বিক ব্যাপক অভিযানের মধ্য দিয়ে ক্ষমতা দখলের ডাক দেন। মাও সেতুং তার বিরোধিতা করেন। ফলে তিনি মাওকে সামরিক ক্ষমতা ত্যাগের নির্দেশ দেন। মাও বরং বিপরীতে লি লিসান অনুরাগী লিউ তে চাও-কে 'ফু তিয়েন বিদ্রোহে' পরাজিত করেন। লি লিসান ১৯৩১-এ নেতৃত্ব থেকে অপসারিত হয়ে মস্কো যান। সেখানে ত্রতস্কির সমর্থন করায় গ্রেপ্তার হন। পরে মুক্ত হয়ে ফিরে এলে আবার পার্টির কেন্দ্রীয় কমিটিতে নির্বাচিত হন। তখন তিনি হন লিন পিয়াও-এর রাজনৈতিক উপদেষ্টা। ১৯৫৩-তে আবার পদচ্যুত হন। আত্মসমালোচনার পর ১৯৫৬ সালে তিনি আবার কেন্দ্রীয় কমিটির সদস্য হন। ২২ জুন, ১৯৬৭তে তার মৃত্যু হয়।

## বিচ্যুতি
লি লিসান ও তার অনুচরবর্গ চীনা বিপ্লবের অসম বিকাশ স্বীকার করেনি, তারা দাবি করে যে শহরের লড়াইয়ের সংগে গ্রামাঞ্চলে লড়াইয়ের, শ্রমিকশ্রেণির আন্দোলনের সংগে কৃষক আন্দোলনের কোনো মৌলিক পার্থক্য নেই, যেহেতু সব লড়াই তীব্র হয়েছে। তারা আরও মনে করত যে কেবল বড় বড় শহরের অভ্যুত্থান দ্বারাই দেশব্যাপী বিপ্লবী অভ্যুত্থান ঘটানো যাবে এবং এক বা কয়েকটি প্রদেশে সাফল্য অর্জন করা যাবে। চীনা গণতান্ত্রিক বিপ্লবে শ্রমিকশ্রেণির নেতৃত্বে কৃষকদের সামন্তবাদ-বিরোধী সংগ্রামের চূড়ান্ত ভূমিকাকে তারা লঘু করে দেখে।

## নোটসমূহ এবং তথ্যসূত্র

* Patrick Lescot: **Before Mao**. The Untold Story of Li Lisan and the Creation of Communist China; .

## বহিঃসংযোগ

বিষয়শ্রেণী:১৮৯৯-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:হুনানের ব্যক্তি
বিষয়শ্রেণী:চীনা রাজনীতিবিদ
বিষয়শ্রেণী:চীনের কমিউনিস্ট পার্টির রাজনীতিবিদ
বিষয়শ্রেণী:চীনা মার্ক্সবাদী
বিষয়শ্রেণী:চীনের কমিউনিস্ট পার্টির সাধারণ সম্পাদক ও সভাপতি
১৯৯৯ এএফসি নারী চ্যাম্পিয়নশিপ

**১৯৯৯ এএফসি মহিলা চ্যাম্পিয়নশিপ** ছিল এএফসি মহিলা চ্যাম্পিয়নশিপের দ্বাদশ আসর। এটি ফিলিপাইনে ১৯৯৯ সালে ৭ নভেম্বর থেকে ২১ নভেম্বর পর্যন্ত অনুষ্ঠিত হয়। টুর্নামেন্টের ফাইনালে চীনা তাইপেইের বিপক্ষে চীন বিজয়ী হয়, যা চীনের টানা সপ্তম শিরোপা জয়।

## প্রথম রাউন্ড
### গ্রুপ এ

|- bgcolor="#ccffcc"
|align=left|
|৪||৩||১||০||২৫||৩||+২২||**১০**
|- bgcolor="#ffebad"
|align=left|
|৪||৩||১||০||২৩||২||+২১||**১০**
|-
|align=left|
|৪||২||০||২||৯||১৬||&minus;৭||**৬**
|-
|align=left|
|৪||১||০||৩||৩||১২||&minus;৯||**৩**
|-
|align=left|
|৪||০||০||৪||১||২৮||&minus;২৭||**০**
|}

### গ্রুপ বি

|- bgcolor="#ccffcc"
|align=left|
|৪||৪||০||০||৪১||২||+৩৯||**১২**
|- bgcolor="#ffebad"
|align=left|
|৪||৩||০||১||৩০||৫||+২৫||**৯**
|-
|align=left|
|৪||২||০||২||১৬||১৫||+১||**৬**
|-
|align=left|
|৪||১||০||৩||২||৩১||&minus;২৯||**৩**
|-
|align=left|
|৪||০||০||৪||০||৩৬||&minus;৩৬||**০**
|}

### গ্রুপ সি

|- bgcolor="#ccffcc"
|align=left|
|৪||৪||০||০||৩৪||১||+৩৩||**১২**
|- bgcolor="#ffebad"
|align=left|
|৪||৩||০||১||৯||৬||+৩||**৯**
|-
|align=left|
|৪||২||০||২||৬||১০||&minus;৪||**৬**
|-
|align=left|
|৪||১||০||৩||৫||৮||&minus;৩||**৩**
|-
|align=left|
|৪||০||০||৪||১||৩০||&minus;২৯||**০**
|}

### দ্বিতীয় স্থানে সেরা দল

|- bgcolor="#ccffcc"
|align=left|
|৪||৩||১||০||২৩||২||+২১||**১০**
|-
|align=left|
|৪||৩||০||১||৩০||৫||+২৫||**৯**
|-
|align=left|
|৪||৩||০||১||৯||৬||+৩||**৯**
|}

## নকআউট পর্ব

### সেমি-ফাইনাল

----

### তৃতীয় স্থান নির্ধারনী

### ফাইনাল

## বিজয়ী

## বহিঃসংযোগ

বিষয়শ্রেণী:১৯৯৯-এ এশীয় ফুটবল
বিষয়শ্রেণী:১৯৯৯-এ মহিলা ফুটবল
বিষয়শ্রেণী:এএফসি নারী কাপ
বিষয়শ্রেণী:স্বাগতিক ফিলিপাইনে আন্তর্জাতিক ফুটবল প্রতিযোগিতা
বিষয়শ্রেণী:এএফসি নারী এশীয় কাপ আসর
মিলন মেলা

**মিলন মেলা** () হল কলকাতার একটি প্রাথমিক প্রদর্শনী এবং কনভেনশন সেন্টার। এর প্রদর্শনীর স্থান ৩১.৮৯৪ বর্গ মিটার এবং এটি কলকাতার বৃহত্তম প্রদর্শনী কেন্দ্র। এটা পশ্চিমবঙ্গ সরকার, পশ্চিমবঙ্গে ট্রেড উন্নয়ন সংস্থা (WBTPO) দ্বারা মালিকানাধীন এবং পরিচালিত হয়।

## সংক্ষিপ্ত বিবরণ
মিলান মেলা ২০০৮ সালে নির্মিত হয়েছিল। এর উদ্দেশ্য হল বাণিজ্য ও শিল্প, শিল্প ও সংস্কৃতি এবং পশ্চিমবঙ্গ রাজ্য অন্যান্য সেবা উন্নীত করা একটি বাণিজ্য মেলা প্রদান করা। WBTPO এছাড়াও শিল্প এবং সংস্কৃতির প্রচার জন্য জাতীয় ও আন্তর্জাতিক বাণিজ্য মেলা, প্রদর্শনী এবং সম্মেলন এবং অন্যান্য ঘটনা সংগঠিত করতে পরিকল্পনা করে। এছাড়াও অন্যান্য সেবা, বিনোদন ইত্যাদি এবং গঠন করা / সেট আপ, এবং পশ্চিমবঙ্গের প্রদর্শনী কমপ্লেক্স স্থানীয় কাজ বজায় রাখার জন্য, জাতীয় ও বাণিজ্য ও শিল্প প্রচারের জন্য যেমন কমপ্লেক্স বা অন্য কোথাও রাজ্যের মধ্যে আন্তর্জাতিক প্রদর্শনীর জন্য অধিষ্ঠিত হয়েছিল। সরকার আশা করেছিল অন্যান্য মিত্র ভারতের সুবিধা এবং বিদেশী ছোট মিটিং থেকে বড় মেলা, ছোটো কোন ঘটনা, উন্নত বাণিজ্য মেলা অধিষ্ঠিত করার জন্য মিলান মেলা পপ্রাঙ্গণে আমন্ত্রণ বরাবর। মিলান মেলা এছাড়াও হস্তশিল্প থেকে ভারি যন্ত্রপাতি, ছাপানো ও প্রিন্টিং যন্ত্রপাতি, অটো শো ইত্যাদি ছোটো আইটেম প্রদর্শন করতে পরিকল্পনা করা হয়েছিল।

## তথ্যসূত্র

বিষয়শ্রেণী:কলকাতার ভবন ও স্থাপনা
বিষয়শ্রেণী:ভারতের সরকারি ভবন
বিষয়শ্রেণী:২০০৮-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের সরকারি ভবন
বিষয়শ্রেণী:ভারতে সম্মেলন কেন্দ্র
বোরাক টাওয়ার

**বোরাক টাওয়ার** () একটি ঢাকা, বাংলাদেশ-এ অবস্থিত বাণিজ্যিক আকাশচুম্বী ভবন। এটি দেশের সবচেয়ে লম্বা সম্পন্ন ভবনগুলোর মধ্যে একটি। টাওয়ারটি ঢাকার পান্থ পথ এ অবস্থিত। ইতোমধ্যে ভবনটির নির্মাণ কাজ সম্পন্ন হয়েছে এবং ২০১৩ সালে এটির উদ্বোধন করা হয়।

## আরও দেখুন
* সেনা কল্যাণ ভবন
* বাংলাদেশ ব্যাংক ভবন
* বাংলাদেশ শিল্প ব্যাংক ভবন

## তথ্যসূত্র

বিষয়শ্রেণী:বাংলাদেশের ভবন ও স্থাপনা
বিষয়শ্রেণী:বাংলাদেশের গগনচুম্বী দাপ্তরিক ভবন
বিষয়শ্রেণী:ঢাকার ভবন ও স্থাপনা
বিষয়শ্রেণী:২০১৩-এ বাংলাদেশে প্রতিষ্ঠিত
বাংলাদেশ ব্যাংক ভবন

**বাংলাদেশ ব্যাংক ভবন** হল বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল মতিঝিলের অবস্থিত। এই ভবনটির উচ্চতা  এবং এটি ৩১ তলা বিশিষ্ট। এটি বাংলাদেশ ব্যাংক-এর সদরদপ্তর। ভবনটি শহরের আকাশচুম্বী ভবনগুলোর মধ্যে অন্যতম।

১৯৯৯ সালে নির্মিত এই ভবনটি ২০১২ সাল পর্যন্ত বাংলাদেশের সর্বোচ্চ আকাশচুম্বী ভবন ছিল। কিন্তু সিটি সেন্টার বাংলাদেশ নির্মাণ করা হলে তখন সেটি শীর্ষস্থান দখল করে। সিটি সেন্টারের উচ্চতা । বর্তমানে এটি বাংলাদেশের তৃতীয় আকাশচুম্বী ভবনের তালিকায় অবস্থান করছে।

## আরও দেখুন
* বোরাক টাওয়ার

## তথ্যসূত্র

বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের ব্যাংক ভবন
বিষয়শ্রেণী:বাংলাদেশের গগনচুম্বী দাপ্তরিক ভবন
বিষয়শ্রেণী:মতিঝিল থানা